ফিফা বিশ্বকাপ ২০২২ঃ নিৰ্দ্ধাৰণ হ'ল কাটাৰ বিশ্বকাপৰ গ্ৰুপ বিভাজন; কোন গ্ৰুপত ব্ৰাজিল-আৰ্জেন্টিনা?\nঅৱশেষত কাটাৰত অনুষ্ঠিত হ'বলগীয়া ফিফা বিশ্বকাপ-২০২২ৰ গ্ৰুপ বিভাজন লটাৰীযোগে নিৰ্দ্ধাৰণ হৈছে। কাটাৰ ফুটবল বিশ্বকাপৰ আঠোটা গ্ৰুপৰ তথ্য সন্মুখলৈ অহাৰ পিছতে ফুটবলপ্ৰেমী দৰ্শকৰ মাজত আৰম্ভ হৈছে ব্যাপক চৰ্চা।\nযোৱাবাৰৰ বিশ্ব চেম্পিয়ন ফ্ৰান্স এইবাৰ ডি-গ্ৰুপত স্থান লাভ কৰিছে। তেওঁলোকৰ সৈতে আছে ডেনমাৰ্ক আৰু টিউনিছিয়া। এই গ্ৰুপত চতুৰ্থ দল হিচাপে অংশ ল'ব আমিৰশ্বাহী, অষ্ট্ৰেলিয়া আৰু পেৰুৰ মাজৰ যোগ্যতা অৰ্জন কৰিবলৈ সক্ষম হোৱা দলটোৱে।\nমেছিৰ আৰ্জেন্টিনাই চি-গ্ৰুপত লেওৱানড'স্কিৰ পোলেণ্ডৰ বিৰুদ্ধে অৱতীৰ্ণ হ'ব। এই গ্ৰুপত থকা আন দুটা দল হ'ল চৌদি আৰৱ আৰু মেক্সিকো।\nলগতে পঢ়কঃ বিক্ষোভত জ্বলিছে শ্ৰীলংকা! পৰিস্থিতি নিয়ন্ত্ৰণৰ বাবে জৰুৰী অৱস্থা ঘোষণা\nএইবাৰ জি-গ্ৰুপত থাকিব নেইমাৰৰ ব্ৰাজিল। ইয়াৰ লগত এই গ্ৰুপত থাকিব চাৰ্বিয়া, চুইজাৰলেণ্ডআৰু কেমেৰুণ।\nআনহাতে, ই-গ্ৰুপত স্পেইন আৰু জাৰ্মানী একেটা গ্ৰুপতে থাকিব। জাপানৰ উপৰি এই গ্ৰুপত থাকিব কোষ্টাৰিকা বা নিউজিলেণ্ডৰ মাজৰ কোনোবা এটা দল।\nবিশ্বকাপৰ এইচ-গ্ৰুপত আছে ক্ৰিশ্চিয়ানো ৰোনাল্ডোৰ পৰ্তুগাল। তেওঁলোকৰ লগত থাকিব ঘানা, উৰুগুৱে আৰু দক্ষিণ কোৰিয়া।\nফিফা বিশ্বকাপৰ গ্রুপঃ-\nগ্রুপ-এঃ কাটাৰ, ইকুয়েডৰ, নেদাৰলেণ্ড, ছেনেগাল\nগ্রুপ-বিঃ ইংলেণ্ড, ইৰান, আমেৰিকা, স্কটলেণ্ড/ওৱেলস/ইউক্রেইন\nগ্রপ-চিঃ আর্জেন্টিনা, চৌদি আৰব, মেক্সিকো, পোলেণ্ড\nগ্রপ-ডিঃ ফ্রান্স, আমিৰশ্বাহী/অষ্ট্ৰেলিয়া/পেৰু, ডেনমার্ক, টিউনিছিয়া\nগ্রপ-ইঃ স্পেইন, কোষ্টাৰিকা/নিউজিলেণ্ড, জার্মানী, জাপান\nগ্রপ-এফঃ বেলজিয়াম, কানাডা, মৰক্কো, ক্রোৱেছিয়া\nগ্রপ-জিঃ ব্রাজিল, চার্বিয়া, চুইজাৰলেণ্ড, কেমেৰুণ\nগ্রপ-এইচঃ পর্তুগাল, ঘানা, উৰুগুৱে, দক্ষিণ কোৰিয়া ।
